Siroedd Delaware
Dyma **restr o'r 3 rhanbarth gweinyddol sy'n cael eu hadnabod wrth yr enw *County* yn Nhalaith Delaware yn yr Unol Daleithiau**, yn nhrefn yr wyddor:

Rhestr
------

1. Kent County
2. New Castle County
3. Sussex County

Hanes
-----

Rhennir talaith Delaware yn dair sir yn unig: New Castle, Kent, a Sussex, y nifer lleiaf mewn unrhyw dalaith yn yr Unol Daleithiau.  Mae tarddiad ffiniau'r siroedd yn mynd yn ôl i'w hen ardaloedd llys. Mae pwerau cyrff deddfwriaethol y siroedd wedi'u cyfyngu i faterion fel rheolau parthau (mae deddfau parthau yn yr Unol Daleithiau yn rheoleiddio'r defnydd o dir mewn bwrdeistref ar gyfer datblygu ).

Gwleidyddiaeth a'r llywodraeth
------------------------------

Mae pob sir yn ethol corff deddfwriaethol a elwir yn siroedd New Castle a Sussex fel *Cyngor Sir*, ac yn Kent County fel y *Llys Ardoll (Levy Court)*. Mae'r siroedd yn gallu codi trethi a benthyg arian. Mae ganddynt hefyd cyfrifoldeb am waredu sbwriel, cyflenwadau dŵr, carthffosiaeth, parthau, datblygu a rheolau adeiladu. 

Mae'r rhan fwyaf o'r dyletswyddau sy'n cael eu trin ar lefel sir mewn taleithiau eraill - megis cynnal llysoedd a chyfraith a threfn wedi'u canoli yn Delaware, gan arwain at grynhoad sylweddol o bŵer yn llywodraeth daleithiol Delaware. Yn hanesyddol, rhannwyd y siroedd yn gantrefi, a ddefnyddiwyd fel ardaloedd adrodd treth a phleidleisio hyd y 1960au. Fodd bynnag, nid yw'r cantrefi yn cyflawni unrhyw rôl weinyddo bellach; eu hunig ddefnydd cyfreithiol swyddogol cyfredol yw i ddisgrifio lleoliad a pherchenogaeth eiddo.

Hanes
-----

Yn dilyn concwest Lloegr ym 1664, llywodraethwyd yr holl dir ar ochr orllewinol Afon Delaware a Bae Delaware fel rhan o Wladfa Efrog Newydd oedd yn cael ei weinyddu o dref New Castle. Yn ystod ail oresgyniad byr y Wladfa gan yr Iseldiroedd ym 1673, crëwyd ardaloedd llys ychwanegol o amgylch yr Upland, Pennsylvania a Whorekill.  Gelwid Whorekill yn Hoornkill weithiau, ond bellach mae'n cael ei adnabod fel Lewes.  Cafodd y llys yn New Castle rhan ganol y Wladfa. Daeth yr awdurdodaeth a adawyd i'r llys yn New Castle County. Parhaodd New Castle fel prif dref y sir hyd 1881 pan gafodd ei symud i Wilmington. Yn 1680, rhannwyd Ardal Whorekill yn Deale County a St Jones County.  Ar ôl y rhaniad hwn, daeth Lewes yn sedd sirol Deale, ac fe'i hailenwyd yn *Sussex County* Wedyn. Enwyd hen Ardal Upland ar ôl anheddiad New Sweden Upland, Pennsylvania, ac fe'i hailenwyd yn Chester County, Pennsylvania ym 1682.  Mae Chester County bellach wedi'i lleoli o fewn ffiniau presennol talaith Pennsylvania. 

Hawliodd yr Arglwydd Baltimore, Perchennog Maryland, y cyfan o'r hyn sy'n cael ei adnabod fel Talaith Delaware heddiw, a threfnodd ei rhannau gogleddol a dwyreiniol fel Durham County, Maryland. Fodd bynnag, dim ond ar bapur yr oedd y sir hon yn bodoli. Trefnwyd y rhannau deheuol a gorllewinol o'r hyn yw Sussex County heddiw fel rhannau o sawl sir ym Maryland gyfagos ac ni chawsant eu cydnabod fel rhan o Delaware hyd i Arolwg Mason-Dixon gael ei gynnal ym 1767.  Ym 1791, gydag ehangu Sussex County i'r de a'r gorllewin, symudwyd sedd y sir i Georgetown.  Mae sedd sirol St. Jones (a ailenwyd yn *Kent County* ym 1681 ) yn Dover.

Cyfeiriadau
-----------

1. ↑  "How Many Counties are in Your State?". Click and Learn. Archifwyd o'r gwreiddiol ar 2009-04-22. Cyrchwyd 2009-08-26.
2. ↑  "Zoning: What it is and How to Understand Zoning Codes". *www.quickenloans.com*. Cyrchwyd 2020-04-19.
3. ↑  "Chapter Title 9 Counties". *Online Delaware Code*. Government of Delaware.
4. ↑  "The Hundreds of Delaware: 1700 - 1800, Delaware Department of State:Division of Historical and Cultural Affairs website". *The Official Website of the Government of Delaware*. Government of Delaware. Archifwyd o'r gwreiddiol ar 2008-02-20. Cyrchwyd 2008-02-25.
5. ↑  The Historical Society of Delaware (1997). "Delaware Counties". Archifwyd o'r gwreiddiol ar 2006-07-19. Cyrchwyd 2006-06-01.
6. ↑  Hazel D. Brittingham (1997). "The Name of Whorekill". Lewestown Publishers. Archifwyd o'r gwreiddiol ar 2011-07-13. Cyrchwyd 2007-04-24.
7. 1 2  Delaware Genealogical Society (1997). "Delaware Counties and Hundreds". Delaware Genealogical Society. Archifwyd o'r gwreiddiol ar 2006-06-13. Cyrchwyd 2006-06-01.
8. ↑  J. Thomas Scharf and Thompson Westcott. "CHAPTER 1: Topography of Philadelphia". *History of Philadelphia 1609-1884*. Philadelphia Water Department. Cyrchwyd 2008-02-24.
9. ↑  "Chester County website". Archifwyd o'r gwreiddiol ar 2008-04-19. Cyrchwyd 2008-04-02.
10. ↑  John Mackenzie. "A brief history of the Mason-Dixon survey line". University of Delaware. Archifwyd o'r gwreiddiol ar 2007-03-12. Cyrchwyd 2007-04-24.

 gw • sg • go**Rhestrau o Siroedd Baner Unol Daleithiau America Unol Daleithiau America yn ôl talaith**

 Alabama  **·**  Alaska  **·**  Arizona  **·**  Arkansas  **·**  Califfornia  **·**  Colorado  **·**  Connecticut  **·**  De Carolina  **·**  De Dakota  **·**  Delaware  **·**  Efrog Newydd  **·**  Florida  **·**  Georgia  **·**  Gogledd Carolina  **·**  Gogledd Dakota  **·**  Gorllewin Virginia  **·**  Hawaii  **·**  Idaho  **·**  Illinois  **·**  Indiana  **·**  Iowa  **·**  Kansas  **·**  Kentucky  **·**  Louisiana  **·**  Maine  **·**  Maryland  **·**  Massachusetts  **·**  Mecsico Newydd  **·**  Michigan  **·**  Minnesota  **·**  Mississippi  **·**  Missouri  **·**  Montana  **·**  Nebraska  **·**  Nevada  **·**  New Hampshire  **·**  New Jersey  **·**  Ohio  **·**  Oklahoma  **·**  Oregon  **·**  Pennsylvania  **·**  Rhode Island  **·**  Tennessee  **·**  Texas  **·**  Utah  **·**  Vermont  **·**  Virginia  **·**  Washington  **·**  Wisconsin  **·**  Wyoming  **·** Rhestr cyfansawdd o bob sir yn yr UD